राहुल गांधी ने फिर PM मोदी पर साधा निशाना, बोले- हर गुजरते महीने के साथ मोदी मीनार...  
राहुल गांधी ने फिर साधा निशाना
ट्वीट कर पीएम मोदी पर कसा तंज
'मोदी मीनार' से किया संबोधित
कांग्रेस नेता राहुल गांधी (Rahul Gandhi) ने बेरोजगारी के मुद्दे पर प्रधानमंत्री नरेंद्र मोदी (Narendra Modi) पर बुधवार को निशाना साधते हुए कहा कि ‘मोदी मीनार' (Modi Minar) बदहवास तरीके से ऊपर की ओर बढ़ रही है और यह अक्षमता की प्रतीक है. राहुल गांधी ने ट्विटर पर लिखा,‘‘हर गुजरते महीने के साथ मोदी मीनार बदहवास गति से ऊपर की ओर बढ़ रही है. यह अक्षमता की प्रतीक है.'' उन्होंने हैशटैग ‘मोदी मंदी और मुसीबत' (#ModiMandiAurMusibat) का इस्तेमाल किया.
कांग्रेस नेता राहुल गांधी (Rahul Gandhi) ने देश में बेरोजगारी दर का एक चार्ट भी संलग्न किया जिसमें सिंतबर महीने में 7.16 प्रतिशत और अक्टूबर महीने में 8.5 प्रतिशत में बेरोजगारी दर की तुलना की गई है. गौरतलब है कि कांग्रेस बढ़ती बेरोजगारी और आर्थिक मंदी को लेकर प्रधानमंत्री और भाजपा की अगुवाई वाली केन्द्र सरकार को लगातार घेरती रही है.

With each passing month the Modi Minar races upwards at a breathtaking pace; a monument dedicated to incompetence.#ModiMandiAurMusibatpic.twitter.com/87oD7zcecD

पिछले दिनों राहुल गांधी ने ट्वीट के जरिए ही क्षेत्रीय समग्र आर्थिक समझौते (RECP) को लेकर केंद्र सरकार पर हमला बोला था. उन्होंने ट्वीट में लिखा था कि ‘मेक इन इंडिया' अब ‘बाय फ्रॉम चाइना' (चीन से खरीदो) हो गया है. इसके साथ ही राहुल ने RECP से जुड़ी एक खबर का हवाला देते हुए यह दावा भी किया कि RECP से भारत में सस्ते सामान की बाढ़ आ जाएगी, जिससे लाखों नौकरियां चली जाएंगी और अर्थव्यवस्था को गहरा नुकसान पहुंचेगा.
राहुल गांधी ने ट्वीट कर कहा था, ‘‘मेक इन इंडिया' अब ‘बाय फ्रॉम चाइना' बन गया है. हर साल हम प्रति भारतीय के लिए 6000 रुपये की वस्तुओं का आयात करते हैं. 2014 के बाद से आयात में 100 फीसदी का इजाफा हुआ है.''